Muzaffarpur News In Hindi : Labor special did not come to Madhepura, Katihar went straight from Mansi | मधेपुरा नहीं आई श्रमिक स्पेशल, मानसी से सीधे चली गई कटिहार - Dainik Bhaskar
Labor special did not come to Madhepura, Katihar went straight from Mansi
श्रमिक स्पेशल / मधेपुरा नहीं आई श्रमिक स्पेशल, मानसी से सीधे चली गई कटिहार
जिला प्रशासन की ओर से की गई थी पूरी तैयारी
मधेपुरा. गुजरात के मेहसाणा तथा दिल्ली मधेपुरा होकर कटिहार तक जाने वाली दो श्रमिक स्पेशल ट्रेनों से आने वाले जिले तथा अन्य पड़ोसी जिलों के प्रवासी मजदूरों के ठहरने के लिए आदर्श मध्य विद्यालय भीरखी बाजार को खाली कराया गया था। अन्य जिलों के मजदूरों को पहले यहां एकत्रित कर तदुपरांत उन्हें संबंधित जिलों में भेजने की योजना थी।
सभी शिक्षकों को निर्देश जारी किया गया था कि वे स्कूल में मौजूद रहे। श्रमिकों की देख-रेख के लिए वहां पदाधिकारी की भी प्रतिनियुक्ति की गई थी। लेकिन मधेपुरा आने की बजाए ट्रेन मानसी से नवगछिया होते हुए सीधे कटिहार चली गई। यह जानकारी स्टेशन अधीक्षक पारसनाथ मिश्र ने दी।
विदित हो कि मेहसाणा व दिल्ली से कटिहार तक जाने वाली दो श्रमिक स्पेशल ट्रेनें शुक्रवार की सुबह आठ बजे तथा शाम सात बजे मधेपुरा से गुजरने वाली थीं। इन दोनों ट्रेनों से मधेपुरा व सुपौल जिले के श्रमिक भी आने वाले थे। जिन्हें मधेपुरा रेलवे स्टेशन पर उतार कर बस से सुपौल तथा अन्य स्थानों पर भेजे जाने की तैयारी थी। स्टेशन परिसर समेत आस-पास के इलाके में 50 पुलिस पदाधिकारी और 70 जवानों को तैनात किया गया था।